pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศบค.มท. สั่งการผู้ว่าฯ ทุกจังหวัด วางมาตรการรองรับการจัดคอนเสิร์ตและชี้แจงทำความเข้าใจผู้จัดกิจกรรมให้เป็นไปตามข้อกำหนดและคำสั่งศบค. อย่างเคร่งครัด
วันอังคารที่ 28 กรกฎาคม 2563
ศบค.มท. สั่งการผู้ว่าฯ ทุกจังหวัด วางมาตรการรองรับการจัดคอนเสิร์ตและชี้แจงทําความเข้าใจผู้จัดกิจกรรมให้เป็นไปตามข้อกําหนดและคําสั่งศบค. อย่างเคร่งครัด
ศบค.มท. สั่งการผู้ว่าฯ ทุกจังหวัด วางมาตรการรองรับการจัดคอนเสิร์ตและชี้แจงทําความเข้าใจผู้จัดกิจกรรมให้เป็นไปตามข้อกําหนดและคําสั่งศบค. อย่างเคร่งครัด
วันนี้ (28 ก.ค. 63) ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยปรากฏข่าวสารในสื่อสังคมออนไลน์ว่า ในช่วงระหว่างวันที่ 24-25 ก.ค. 63 มีการจัดงานคอนเสิร์ตและไม่ปฏิบัติตามข้อกําหนดและมาตรการที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) กําหนด อาทิ การสวมหน้ากากอนามัยหรือหน้ากากผ้าตลอดเวลา การเว้นระยะนั่งหรือยืนในพื้นที่โดยรอบห่างกันอย่างน้อย 1 เมตร การควบคุมจํานวนผู้ร่วมกิจกรรมมิให้แออัด รวมทั้งมาตรการป้องกันและควบคุมโรคของกระทรวงสาธารณสุข
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดประชุมคณะกรรมการโรคติดต่อจังหวัดเพื่อวางมาตรการรองรับการจัดกิจกรรม และแจ้งหน่วยงานที่เกี่ยวข้องให้ความสําคัญในการพิจารณาอนุญาตจัดกิจกรรมในลักษณะดังกล่าว โดยให้ชี้แจงทําความเข้าใจและกําชับผู้จัดกิจกรรมปฏิบัติตามข้อกําหนดและคําสั่งศบค. รวมทั้งมาตรการของกระทรวงสาธารณสุขอย่างเคร่งครัด หากพบว่าการดําเนินกิจกรรมใดไม่เป็นไปตามข้อกําหนดและคําสั่ง ศบค. ให้พิจารณาดําเนินการตามอํานาจหน้าที่ต่อไป
รัฐบาลไทย-ข่าวทำเนียบรัฐบาล-กระทรวงดิจิทัลฯ ลงพื้นที่ติดตามการดำเนินงาน โครงการ “เน็ตประชารัฐ”
วันพฤหัสบดีที่ 8 มิถุนายน 2560
กระทรวงดิจิทัลฯ ลงพื้นที่ติดตามการดําเนินงาน โครงการ “เน็ตประชารัฐ”
กระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ประธานคณะทํางานกํากับและติดตามการดําเนินงานโครงการยกระดับโครงสร้างพื้นฐานโทรคมนาคม ลงพื้นที่ติดตามผลการดําเนินการ “เน็ตประชารัฐ” พร้อมแก้ไขปัญหาและอุปสรรคในการทํางานของเจ้าหน้าที่ โดยมีการจัดประชุมรับฟังความคิดเห็นของหน่วยงานในพื้นที่ที่เกี่ยวข้อง อาทิ ทีโอทีจังหวัด สถิติจังหวัด ไปรษณีย์จังหวัด และประชาสัมพันธ์จังหวัด ทั้งยังได้มีการวางแนวทางการทํางานให้มีความสอดคล้องกันในแต่ละพื้นที่ โดยคณะทํางานได้ทําการลงพื้นที่ไปแล้ว 15 จังหวัด ซึ่งผลจากการลงพื้นที่ สามารถลดปัญหาและอุปสรรคในการดําเนินงาน ด้านการติดตั้งโครงข่ายของแต่ละจังหวัดให้มีมาตรฐานเดียวกัน นอกจากนี้ จากการลงพื้นที่ในแต่ละครั้ง คณะทํางานได้เปิดโอกาสให้ประชาชนในพื้นที่เข้าร่วมแสดงความคิดเห็น ซึ่งประชาชนตามหมู่บ้านที่อยู่ในโครงการ “เน็ตประชารัฐ” ได้ให้ความสนใจเป็นอย่างมาก ทั้งนี้ โครงการดังกล่าว จะนําไปสู่การส่งเสริมเศรษฐกิจและสังคมระดับฐานรากของประเทศให้เข็มแข็ง และการเข้าถึงบริการของภาครัฐ โดยจะติดตั้งแล้วเสร็จครบ 24,700 หมู่บ้าน ภายในเดือนธันวาคม 2560
*********************
รัฐบาลไทย-ข่าวทำเนียบรัฐบาล-รมว.พม. ย้ำเตือนหญิงไทยควรเตรียมความพร้อมอย่างรอบด้าน ก่อนตัดสินใจไปใช้ชีวิตในต่างแดนหรือสมรสกับชาวต่างชาติ
วันจันทร์ที่ 26 มิถุนายน 2560
รมว.พม. ย้ําเตือนหญิงไทยควรเตรียมความพร้อมอย่างรอบด้าน ก่อนตัดสินใจไปใช้ชีวิตในต่างแดนหรือสมรสกับชาวต่างชาติ
รมว.พม. ย้ําเตือนหญิงไทยควรเตรียมความพร้อมอย่างรอบด้าน ก่อนตัดสินใจไปใช้ชีวิตในต่างแดนหรือสมรสกับชาวต่างชาติ
วันนี้ (26 มิ.ย. 60) เวลา 11.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า ปัจจุบันคนไทยมีการเดินทางไปใช้ชีวิตในต่างประเทศอย่างต่อเนื่องเพิ่มขึ้นทุกปี เพื่อเป้าหมายในชีวิตไม่ว่าจะเป็น เพื่อการศึกษา การทํางาน หรือแม้กระทั่งเพื่อแต่งงานและใช้ชีวิตคู่กับชาวต่างชาติของหญิงไทย เนื่องจากสังคมในกระแสโลกาภิวัฒน์ที่เปิดกว้างในการติดต่อสื่อสารและแลกเปลี่ยนเรียนรู้วัฒนธรรมระหว่างประเทศ ซึ่งหญิงไทยบางคนประสบความสําเร็จ แต่บางคนประสบความล้มเหลวในชีวิต โดยมีปัญหาที่เกิดจากความหลากหลายและความแตกต่างทางด้านสังคม วัฒนธรรมประเพณี ภาษา และกฎหมาย เป็นต้น รวมทั้งการเตรียมความพร้อมอย่างรอบด้านก่อนเดินทางไปใช้ชีวิตในต่างประเทศอีกด้วย นอกจากนี้ หญิงไทยบางคนยังประสบปัญหาถูกทําร้ายร่างกาย และถูกหลอกไปค้าประเวณี เป็นต้น ทั้งนี้ ปัญหาเหล่านี้เป็นปัญหาที่รัฐบาลได้เล็งเห็นถึงความสําคัญ เฝ้าระวัง เตือนภัย ให้ความรู้ และแก้ไขปัญหามาโดยตลอด เพื่อสร้างความปลอดภัยในชีวิตและทรัพย์สินของคนไทยในต่างประเทศ
พลตํารวจเอกอดุลย์ กล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) โดย กรมกิจการสตรีและสถาบันครอบครัว (สค.) มีภารกิจในการคุ้มครองและพิทักษ์สิทธิกับผู้หญิงไทยทุกกลุ่ม โดยได้ให้ความสําคัญกับการดูแลผู้หญิงที่อยู่ทั้งในและต่างประเทศโดยไม่ทิ้งใครไว้เบื้องหลัง ตามนโยบายของพลเอก ประยุทธ์ จันทร์โอชา นายกรัฐมนตรี ซึ่งที่ผ่านมา ได้มีการอบรมให้ความรู้และรับฟังการถ่ายทอดประสบการณ์จริงจากผู้ที่เคยไปใช้ชีวิตในต่างประเทศให้กลุ่มเป้าหมายได้เตรียมความพร้อมเพื่อ ปรับตัวเข้ากับสังคมใหม่ได้ง่ายขึ้นมาอย่างต่อเนื่อง อีกทั้ง ได้จัดทําเว็บไซต์หญิงไทย (www.yingthai.net) และแอพพลิเคชั่น “Yingthai” เพื่อเป็นสื่อกลางในการประชาสัมพันธ์ข้อมูลที่มีประโยชน์ รวมทั้งการติดต่อสอบถามและแจ้งขอรับความช่วยเหลือในการให้คําปรึกษาต่างๆ ตลอดจนเป็นแหล่งสืบค้นข้อมูลที่จําเป็นสําหรับผู้หญิงไทยและคนไทยทุกคนที่จะเดินทางไปใช้ชีวิตในต่างประเทศและอยู่ระหว่างการตัดสินใจเดินทางไปใช้ชีวิตในต่างประเทศอีกด้วย
“นอกจากนี้ พม. ยังได้พัฒนาศูนย์ช่วยเหลือสังคม สายด่วน 1300 บริการ 24 ชั่วโมง ให้สามารถติดต่อได้ทั่วโลก ตลอดจนส่งเสริมและสนับสนุนให้ผู้หญิงไทยที่พํานักในต่างประเทศได้มีการสร้างเครือข่ายการทํางานร่วมกับเครือข่ายหญิงไทยในต่างประเทศอย่างเข้มแข็ง เช่น เครือข่ายหญิงไทยในยุโรป และเครือข่ายหญิงไทยในญี่ปุ่น เป็นต้น และการจดทะเบียนเป็นองค์กรสาธารณะประโยชน์ในต่างประเทศเพื่อขอรับสิทธิประโยชน์ต่างๆ จากภาครัฐ อีกทั้ง ขยายขอบเขตกองทุนสวัสดิการสังคมให้ครอบคลุมกลุ่มคนไทยในต่างประเทศ” พลตํารวจเอกอดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-​“บิ๊กน้อย” ประชุม คณะผู้แทนพิเศษของรัฐบาล (เต็มคณะ)ครั้งที่ ๗/๒๕๖๑ เมื่อ ๘ สิงหาคม ๒๕๖๑  ณ ห้องยุทธนาธิการ ชั้น ๒ ในศาลาว่าการกลาโหม กรุงเทพฯ
วันพฤหัสบดีที่ 9 สิงหาคม 2561
​“บิ๊กน้อย” ประชุม คณะผู้แทนพิเศษของรัฐบาล (เต็มคณะ)ครั้งที่ ๗/๒๕๖๑ เมื่อ ๘ สิงหาคม ๒๕๖๑  ณ ห้องยุทธนาธิการ ชั้น ๒ ในศาลาว่าการกลาโหม กรุงเทพฯ
“บิ๊กน้อย” พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาลในการแก้ไขปัญหาภาคใต้(หน.ผทพ.) และ รัฐมนตรีช่วยว่าการกระทรวงศึกษาธิการ เป็นประธานการประชุมผู้แทนพิเศษของรัฐบาล เมื่อ ๘ สิงหาคม ๒๕๖๑ ในศาลาว่าการกลาโหม กรุงเทพฯ
“บิ๊กน้อย” พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาลในการแก้ไขปัญหาภาคใต้(หน.ผทพ.) และ รัฐมนตรีช่วยว่าการกระทรวงศึกษาธิการ เป็นประธานการประชุมผู้แทนพิเศษของรัฐบาล เมื่อ ๘ สิงหาคม ๒๕๖๑ ในศาลาว่าการกลาโหม กรุงเทพฯ
เพื่อรับทราบรายงานการดําเนินการของคณะผู้แทนพิเศษ และการประสานงานฝ่ายต่างๆที่เกี่ยวข้องในการประสานงานกับทุกส่วนราชการในพื้นที่ชายแดนใต้
และรับทราบ “แผนปฏิบัติการเพื่อความมั่นคงในพื้นที่ชายแดนใต้ 2561 - 2564”
เพื่อใช้เป็นกรอบในการขับเคลื่อนการแก้ปัญหาได้
รวมทั้งรับทราบความคืบหน้าด้านการอํานวยความยุติธรรม และการแต่งตั้งผู้บัญชาการตํารวจที่รับผิดชอบพื้นที่ 3 จังหวัดชายแดนใต้. เป็นเจ้าพนักงานตามประกาศ พระราชบัญญัติประกอบกิจการโทรคมนาคม 2544 และการขับเคลื่อนปฏิรูปด้วยลาดตระเวนทางน้ําในพื้นที่ชายแดนใต้ให้มีบทบาทในด้านการบูรณาการการลาดตระเวนและการจัดการทางน้ําอย่างมีประสิทธิภาพ
อีกทั้งยังดํารงการขับเคลื่อนการแก้ไขปัญหาผ่านการประชุมการมีส่วนร่วมของทุกภาคส่วนตามกลไกประชารัฐ มีการประชุมอย่างต่อเนื่อง จนสามารถแก้ไขปัญหาให้เห็นผลเป็นรูปธรรม บังเกิดผลให้ประชาชนทุกภาคส่วนมีความกล้าที่จะเสนอแนะปัญหา จนสามารถแก้ไขปัญหาให้เกิดผลสัมฤทธิ์มาโดยลําดับ
อันเป็นการส่งเสริมการมีส่วนร่วมของทุกภาคส่วนตามกลไกประชารัฐจังหวัดชายแดนภาคใต้ตามนโยบายนายกรัฐมนตรี
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย (กกท.) ครั้งที่ 5/2561
วันศุกร์ที่ 15 มิถุนายน 2561
รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย (กกท.) ครั้งที่ 5/2561
รอง นรม.พล.อ.ประวิตรฯ เป็นประธานการประชุมคณะกรรมการการกีฬาแห่งประเทศไทย (กกท.) ครั้งที่ 5/2561 โดยที่ประชุม กกท. มีมติเห็นชอบให้นายก้องศักด ยอดมณี ดํารงตําแหน่งเป็นผู้ว่าการการกีฬาแห่งประเทศไทย
วันนี้ (14 มิ.ย. 2561) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย (กกท.) ครั้งที่ 5/2561 ซึ่งสรุปสาระสําคัญได้ดังนี้
ที่ประชุมได้พิจารณาและมีมติเห็นชอบให้จังหวัดกาญจนบุรีเป็นเจ้าภาพจัดการแข่งขันกีฬาแห่งชาติ ครั้งที่ 48 ประจําปี พ.ศ. 2565 ส่วนจังหวัดตราดเป็นเจ้าภาพจัดการแข่งขันกีฬาเยาวชนแห่งชาติ ครั้งที่ 36 ประจําปี พ.ศ. 2563 และจังหวัดพัทลุงเป็นเจ้าภาพจัดการแข่งขันกีฬาเยาวชนแห่งชาติ ครั้งที่ 37 ประจําปี พ.ศ. 2564 ตามลําดับ ทั้งนี้เป็นไปตามระเบียบของการกีฬาแห่งประเทศไทย โดยเน้นการมีส่วนร่วมของทุกภาคส่วน ทั้งภาครัฐ ภาคเอกชน และภาคประชาสังคม ภายในจังหวัด ซึ่งจะเป็นการยกระดับการแข่งขันกีฬาดังกล่าวให้เป็นไปตามระบบมาตรฐานสากล และที่ประชุมมอบหมายให้ฝ่ายเลขานุการฯ นํามติทั้ง 3 ดังกล่าวเสนอต่อที่ประชุมคณะรัฐมนตรีเพื่อพิจารณาให้ความเห็นชอบต่อไป
พร้อมกันนี้ ที่ประชุมได้พิจารณาและมีมติเห็นชอบให้ นายก้องศักด ยอดมณี ซึ่งผ่านความเห็นชอบของคณะกรรมการสรรหาฯ ให้ดํารงตําแหน่งเป็นผู้ว่าการการกีฬาแห่งประเทศไทย ทั้งนี้ ที่ประชุมได้มอบหมายให้ฝ่ายเลขานุการฯ ดําเนินการเรื่องการแต่งตั้งให้เป็นไปตามระเบียบของกระทรวงการคลังและนําเสนอที่ประชุมคณะรัฐมนตรีเพื่อพิจารณาให้ความเห็นชอบต่อไป
..........................................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- นายกรัฐมนตรี สั่งการหน่วยงานที่เกี่ยวข้องแจ้งเตือนสถานการณ์พายุฤดูร้อนและเตรียมมาตรการดูแลช่วยเหลือประชาชน
วันอังคารที่ 20 มีนาคม 2561
นายกรัฐมนตรี สั่งการหน่วยงานที่เกี่ยวข้องแจ้งเตือนสถานการณ์พายุฤดูร้อนและเตรียมมาตรการดูแลช่วยเหลือประชาชน
ผู้ช่วยโฆษกรัฐบาลเผย นายกรัฐมนตรี สั่งการหน่วยงานที่เกี่ยวข้องแจ้งเตือนสถานการณ์พายุฤดูร้อนและเตรียมมาตรการดูแลช่วยเหลือประชาชน
วันนี้ (20 มีนาคม 2561) เวลา 14.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดาสังขจันทร์ ผู้ช่วยโฆษกประจําสํานักนายกรัฐมนตรี ได้แถลงว่า นายกรัฐมนตรีสั่งการต่อที่ประชุมเกี่ยวกับสถานการณ์พายุฤดูร้อนที่กําลังจะเกิดขึ้นทางตอนบนของประเทศไทย ในห้วงเวลาระหว่างวันที่ 20 -23 มีนาคม 2561 โดยขอให้ทุกหน่วยงานที่เกี่ยวข้องแจ้งเตือนสถานการณ์พายุดังกล่าวให้แก่ประชาชนรับทราบเพื่อเตรียมความพร้อมรับมือกับสถานการณ์ที่จะเกิดขึ้น โดยเน้นย้ําให้กระทรวงสาธารณสุข กระทรวงมหาดไทย กระทรวงกลาโหม และหน่วยงานที่เกี่ยวข้องเตรียมมาตรการดูแลช่วยเหลือประชาชนและชี้แจงเกี่ยวกับสถานการณ์พายุและพยากรณ์อากาศให้ประชาชนได้รับทราบอย่างต่อเนื่อง
พร้อมกันนี้ ผู้ช่วยโฆษกประจําสํานักนายกรัฐมนตรี ได้กล่าวเพิ่มเติมว่า นายกรัฐมนตรีได้กล่าวถึงการที่ได้ไปเยี่ยมชมบริเวณอ่าวชิดนีย์ ซึ่งเป็นสถานที่ท่องเที่ยวที่สําคัญของออสเตรเลีย โดย ณ นครซิดนีย์ ออสเตรเลีย ได้มีการดูแลรักษาสภาพน้ําและจัดระเบียบบริเวณดังกล่าวเป็นอย่างดี จึงขอให้ทุกหน่วยงานของประเทศไทยได้ช่วยกันและดําเนินการในส่วนที่เกี่ยวข้องในการกําจัดสิ่งปฏิกูลต่าง ๆ และดูแลรักษาแม่น้ํา ลําคลองสาธารณะให้อยู่ในสภาพดีด้วย
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ความพร้อมของสถานประกอบการในช่วงไวรัสโควิด-19 แพร่ระบาด
วันจันทร์ที่ 16 มีนาคม 2563
ความพร้อมของสถานประกอบการในช่วงไวรัสโควิด-19 แพร่ระบาด
ในช่วงนี้ต้องเตรียมความพร้อมอย่างไรบ้างนะ
ความพร้อมของสถานประกอบการในช่วงไวรัสโควิด-19 แพร่ระบาด
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเกี่ยวกับการเดินทางเยือนสหราชอาณาจักรและฝรั่งเศส
วันอังคารที่ 5 มิถุนายน 2561
นายกรัฐมนตรีแถลงต่อสื่อมวลชนเกี่ยวกับการเดินทางเยือนสหราชอาณาจักรและฝรั่งเศส
นายกรัฐมนตรีแถลงต่อสื่อมวลชนเกี่ยวกับการเดินทางเยือนสหราชอาณาจักรและฝรั่งเศส
วันนี้ (5 มิ.ย. 2561) เวลา 14.30 น. ณ ห้องโถงตึกบัญชาการ 1 ทําเนียบรัฐบาล ภายหลังเสร็จสิ้นการประชุมคณะรัฐมนตรี นายกรัฐมนตรีกล่าวถึงการเดินทางเยือนสหราชอาณาจักรและฝรั่งเศสว่า เป็นการเยือนเพื่อกระชับความสัมพันธ์ ภายหลังจากการปรับข้อมติของสหภาพยุโรป (EU) ต่อไทย โดยเฉพาะการสานต่อความร่วมมือทางเศรษฐกิจ เพื่อเพิ่มมูลค่าการค้าการลงทุนระหว่างกัน ทั้งนี้ อาจมีการลงนามความตกลงระหว่างการเดินทางเยือนดังกล่าว ซึ่งจะเป็นไปเพื่อผลประโยชน์ของชาติ มิใช่เพื่อผลประโยชน์ส่วนตัว
รัฐบาลไทย-ข่าวทำเนียบรัฐบาล-รมว.วธ.เป็นประธานงานมอบรางวัล “ราชบัณฑิตยสภาสรรเสริญ” ให้แก่ผู้ใช้ภาษาไทยดีเด่น ประจำปีพุทธศักราช ๒๕๖๒
วันพฤหัสบดีที่ 30 กรกฎาคม 2563
รมว.วธ.เป็นประธานงานมอบรางวัล “ราชบัณฑิตยสภาสรรเสริญ” ให้แก่ผู้ใช้ภาษาไทยดีเด่น ประจําปีพุทธศักราช ๒๕๖๒
รมว.วธ.เป็นประธานงานมอบรางวัล “ราชบัณฑิตยสภาสรรเสริญ” ให้แก่ผู้ใช้ภาษาไทยดีเด่น ประจําปีพุทธศักราช ๒๕๖๒
วันที่ ๓๐ กรกฎาคม ๒๕๖๓ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานมอบรางวัล “ราชบัณฑิตยสภาสรรเสริญ” ให้แก่ผู้ใช้ภาษาไทยดีเด่น ประจําปีพุทธศักราช ๒๕๖๒ ซึ่งจัดโดยราชบัณฑิตยสภา โดยมี ศาสตราจารย์เกียรติคุณ นายแพทย์สุรพล อิสรไกรศีล นายกราชบัณฑิตยสภา กล่าวรายงาน และมีผู้ทรงคุณวุฒิด้านภาษาไทย ดารา นักแสดง และผู้แทนหน่วยงานที่เกี่ยวข้อง เข้าร่วมงาน ณ ห้องแกรนด์บอลรูม โรงแรมรามาการ์เด้นส์ กรุงเทพฯ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 23 มิถุนายน 2563 [กระทรวงสาธารณสุข]
วันอังคารที่ 23 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 23 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 23 มิถุนายน 2563
วันนี้ (23 มิถุนายน 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (กาตาร์ 3 ราย, อียิปต์ 2 ราย) มีผู้ป่วยกลับบ้านได้ 1 ราย ยอดผู้ป่วยกลับบ้านสะสม 3,023 ราย หรือคิดเป็นร้อยละ 95.79 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 75 ราย หรือร้อยละ 2.38 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,156 ราย
ในวันที่ 1 กรกฎาคม โรงเรียนเริ่มเปิดภาคเรียนแบบวิถีชีวิตใหม่ (New Normal) ทุกโรงเรียนได้ดําเนินการป้องกันการแพร่เชื้อในสถานศึกษาตามแนวทางที่กรมอนามัยและกระทรวงศึกษาธิการกําหนด ได้แก่ การคัดกรองวัดไข้ก่อนเข้าโรงเรียน ให้สวมหน้ากากอนามัยตลอดเวลาเมื่ออยู่ในโรงเรียน จัดจุดล้างมือด้วยสบู่หรือแอลกอฮอล์เจลอย่างเพียงพอ เว้นระยะห่างในห้องเรียน เน้นจัดการเรียนการสอนเพื่อลดความแออัด ไม่เกิน 20-25 คนต่อห้อง เช่น การสลับชั้นเรียน อาทิ วันคู่ วันคี่ เป็นต้น มีการสลับกลุ่มแบ่งนักเรียน ลดการทํากิจกรรมกลุ่ม หากจําเป็นต้องทํากิจกรรมกลุ่มควรเป็นกลุ่มเล็ก เน้นการทําความสะอาดพื้นผิวสัมผัสต่างๆ ที่ใช้ร่วมกัน อาทิ สนามเด็กเล่น ลูกบิดประตู ห้องน้ํา สิ่งสําคัญคือผู้ปกครองต้องให้ความร่วมมือกับโรงเรียนในการเตรียมอุปกรณ์ป้องกันตัวเองให้บุตรหลาน เช่น หน้ากากอนามัย/หน้ากากผ้า แอลกอฮอล์เจลล้างมือ หลังเลิกเรียนควรรีบกลับบ้านอาบน้ําทําความสะอาดร่างกายทันที ที่สําคัญหากเด็กป่วย มีไข้ ไอ จาม ผู้ปกครองต้องให้เด็กหยุดเรียนรักษาตัวอยู่ที่บ้าน เพื่อลดความเสี่ยงในการแพร่เชื้อให้ผู้อื่น หากผู้ปกครองไม่มั่นใจในมาตรการของโรงเรียนสามารถเข้าไปให้ข้อมูลได้ในแพลตฟอร์ม THAISTOPCOVID กระทรวงสาธารณสุขและกระทรวงศึกษาธิการจะเข้าไปช่วยดูมาตรฐานเพื่อความปลอดภัยของเด็ก
****************************** 23 มิถุนายน 2563
รัฐบาลไทย-ข่าวทำเนียบรัฐบาล-รัฐบาลวางรากฐานรองรับอุตสาหกรรมแห่งอนาคต
วันศุกร์ที่ 5 พฤษภาคม 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/05/3534_da0e478ab7d74a8956fa03dbceff3008.png", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/05/mp3/02 รัฐบาลวางรากฐานรองรับอุตสาหกรรมแห่งอนาคต.mp3"
}
],
title: "รัฐบาลวางรากฐานรองรับอุตสาหกรรมแห่งอนาคต",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลวางรากฐานรองรับอุตสาหกรรมแห่งอนาคต
การเดินหน้าเศรษฐกิจไทยสู่การเป็นอุตสาหกรรมไทย 4.0 นั้น เป็นการขับเคลื่อนอย่างมีแผนการ มียุทธศาสตร์ และมีเป้าหมายที่ชัดเจน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลผลักดันยุทธศาสตร์การพัฒนาอุตสาหกรรมไทย 4.0 ผ่านการขับเคลื่อน 10 อุตสาหกรรมเป้าหมาย เช่น อุตสาหกรรมยานยนต์สมัยใหม่และดิจิทัล ให้เกิดการลงทุนไม่น้อยกว่า 1.5 ล้านล้านบาทภายใน 5 ปี ตั้งเป้าให้ไทยเป็นศูนย์กลางการผลิตในอาเซียน ลดความเหลื่อมล้ําทางเศรษฐกิจโดยพัฒนา SMEs ยุค 4.0 ด้วยการใช้นวัตกรรมและเทคโนโลยี เชื่อมโยงผลิตภัณฑ์จากท้องถิ่นมาสู่มือผู้บริโภคและนักท่องเที่ยว สร้างสมดุลกับสิ่งแวดล้อมโดยพัฒนาเครื่องหมายรับรองอุตสาหกรรมสีเขียว พร้อมทั้งจัดตั้งโครงการเมืองอุตสาหกรรมเชิงนิเวศ ซึ่งปัจจุบันมีแล้วใน 15 จังหวัด และนิคมอุตสาหกรรมเชิงนิเวศอีก 59 แห่งทั่วประเทศ โดยทั้งหมดนี้เป็นการวางรากฐานการพัฒนาอุตสาหกรรมแห่งอนาคตของไทยให้เข้มแข็งและยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บริการเช่ารถผ่านแอปพลิเคชั่น Haupcar
วันพฤหัสบดีที่ 2 กรกฎาคม 2563
บริการเช่ารถผ่านแอปพลิเคชั่น Haupcar
วันที่ 24 กุมภาพันธ์ 2563
เป็นการนําเทคโนโลยีมาใช้ประโยชน์เพื่อทําใช้การใช้บริการเช่ารถมีความสะดวก ง่าย และคล่องตัวมากยิ่งขึ้น รวมทั้งมีการติดตั้งระบบ GPS สําหรับติดตามรถยนต์เพื่อความปลอดภัยแก่ผู้ใช้บริการ นอกจากนั้น ได้มีการศึกษาและพัฒนาการใช้ฟังก์ชันการสลัยแบตเตอรี่ (Battery Swapping) ในกรใช้งานรถจักรยานยนต์ไฟฟ้า เพื่อยกระดับการพัฒนาการเดินทางที่ปลอดมลพิษเป็นต้นแบบสู่การพัฒนาต่อไป
รัฐบาลไทย-ข่าวทำเนียบรัฐบาล-ททท. เผยแพร่ภาพยนตร์โฆษณาชุด "Best Wishes (Pla-Ta-Pian)” เพื่อส่งความห่วงใยและกำลังใจให้กับผู้คนทั่วโลกที่ต้องเผชิญสถานการณ์การแพร่ระบาดของโควิด-19 [กระทรวงการท่องเที่ยวและกีฬา]
วันอาทิตย์ที่ 17 พฤษภาคม 2563
ททท. เผยแพร่ภาพยนตร์โฆษณาชุด "Best Wishes (Pla-Ta-Pian)” เพื่อส่งความห่วงใยและกําลังใจให้กับผู้คนทั่วโลกที่ต้องเผชิญสถานการณ์การแพร่ระบาดของโควิด-19 [กระทรวงการท่องเที่ยวและกีฬา]
ททท. เผยแพร่ภาพยนตร์โฆษณาชุด "Best Wishes (Pla-Ta-Pian)” เพื่อส่งความห่วงใยและกําลังใจให้กับผู้คนทั่วโลกที่ต้องเผชิญสถานการณ์การแพร่ระบาดของโควิด-19
การท่องเที่ยวแห่งประเทศไทย (ททท.) เผยแพร่ภาพยนตร์โฆษณาชุด "Best Wishes (Pla-Ta-Pian)” เพื่อส่งความห่วงใยและกําลังใจให้กับผู้คนทั่วโลกที่ต้องเผชิญสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เพื่อให้ผ่านสถานการณ์อันเลวร้ายนี้ไปด้วยกัน
ภาพยนตร์โฆษณาชุด “Best Wishes (Pla-Ta-Pian)” ใช้ “ปลาตะเพียนสาน” ซึ่งเป็นอีกหนึ่งสัญลักษณ์ของประเทศไทยที่ส่งคําอวยพรและความปรารถนาดีสู่ผู้คนทั่วโลกให้มีสุขภาพแข็งแรงและผ่านพ้นวิกฤติไปได้ ทั้งนี้ ปลาตะเพียนสานหรือปลาตะเพียนใบลานนี้เป็นภูมิปัญญาและมรดกทางวัฒนธรรมของคนไทยมาแต่โบราณโดยเชื่อว่าปลาตะเพียนเป็นสิ่งที่เป็นสิริมงคลมีความหมายสื่อถึงความอุดมสมบูรณ์ความอดทนความแข็งแรง เพราะปลาตะเพียนสามารถอยู่ได้ในแหล่งน้ําต่างๆ โดยแต่นานมาผู้ใหญ่มักจะแขวนพวงปลาตะเพียนสานไว้เหนือเปลนอนของเด็กเสมือนเป็นการอวยพรให้เติบโตอย่างสมบูรณ์ แข็งแรง และมีฐานะมั่งคั่งอีกด้วย
สําหรับภาพยนตร์โฆษณาชุด "Best Wishes (Pla-Ta-Pian)” มีความยาว 90 วินาที และ 30 วินาที เป็นการนําทํานองเพลงแก้มน้องนางนั้นแดงกว่าใครที่ประพันธ์โดยนายสาโรจน์ยอดยิ่ง(เขียนไขและวานิช) มาเรียบเรียงดนตรีใหม่โดยนายเทิดศักดิ์จันทร์ปาน และแต่งเนื้อเพลงใหม่โดย Mr.Joseph Ronald Zamudio (โจเซฟ โรนัลด ซามูดิโอ) ที่สื่อถึงความห่วงใย ความปรารถนาดี ความคิดถึง ส่งผ่านธรรมชาติที่สวยงามไปยังผู้คนทั่วโลก โดยได้เสียงร้องที่ใสและอบอุ่นของนางสาวอภิชญา จันทร์ทอง ซึ่งภาพยนตร์โฆษณาชุดนี้สะท้อนให้เห็นถึงความมีน้ําใจของคนไทยและความเอื้ออาทรที่มีต่อกันอันเป็นบุคลิกของคนไทยได้เป็นอย่างดี
ททท. ได้วางแผนเผยแพร่ภาพยนตร์โฆษณาชุดดังกล่าวผ่านสื่อ Global Media ต่างๆ และSocial Media ของ ททท. (ยูทูปและเฟซบุ๊ก:Amazing Thailand) และ ททท. สํานักงานทั่วโลก พร้อม #amazingthailand #bettertogether โดยคาดว่าประเทศไทยจะเป็นจุดหมายปลายทางในใจนักท่องเที่ยวทุกคน
รัฐบาลไทย-ข่าวทำเนียบรัฐบาล-ออมสิน สร้างความสุขด้วย Music Strategy ตลอดปี 2018 "ขอให้ฉันได้ดูแลคุณ" เชื่อมต่อการเข้าถึงลูกค้า
วันพฤหัสบดีที่ 10 พฤษภาคม 2561
ออมสิน สร้างความสุขด้วย Music Strategy ตลอดปี 2018 "ขอให้ฉันได้ดูแลคุณ" เชื่อมต่อการเข้าถึงลูกค้า
ธนาคารออมสินเสียงเพลงเปิดตัว บทเพลง "ขอให้ฉันได้ดูแลคุณ" เชื่อมความรู้สึก ดูแล เข้าถึง เข้าใจ จากธนาคารถึงลูกค้า “ไอซ์ ศรัณยู” รับหน้าที่ขับร้องถ่ายทอด เผยเป็นหนึ่งในยุทธวิธีเข้าถึงลูกค้าและกระชับความสัมพันธ์ที่ดีผ่านเสียงเพลงและกิจกรรมคอนเสิร์ต
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า กว่า 105 ปี ที่ธนาคารออมสิน อยู่เคียงข้างประชาชนและสังคมไทย มาถึงวันนี้ GSB New Century ธนาคารออมสินยังคงมีพันธกิจและภารกิจ ในการสนับสนุนให้ประชาชนคนไทยมีความเป็นอยู่ที่ดีขึ้น สร้างรากฐานที่มั่นคงและเปิดโอกาสให้ลูกค้าเข้าถึงแหล่งเงินทุน รวมถึงการสร้างโอกาสใหม่ๆ ธนาคารออมสินจึงได้จัดทําเพลงเพื่อสื่อสารเรื่องดังกล่าว ดังจะเห็นได้จากเนื้อหาผ่านบทเพลงใหม่ของธนาคารฯ "ขอให้ฉันได้ดูแลคุณ" เมื่อฟังแล้วจะเข้าใจและซาวซึ้ง สะท้อนถึงความอบอุ่น การเข้าถึง เข้าใจ และได้รับการดูแล โดยเนื้อหาและทํานองของบทเพลงนี้แต่งขึ้นภายใต้แนวคิดของแนวทางการสื่อสารและกิจกรรมตลอดปี 2561 ของธนาคารออมสิน เพื่อสร้างความสุขด้วย Music Strategy ซึ่งเป็นหนึ่งในยุทธวิธีที่จะเข้าถึงลูกค้าและกระชับความสัมพันธ์ที่ดีผ่านเสียงเพลงและกิจกรรมคอนเสิร์ต ที่จะเกิดขึ้นตลอดปี 2018 นี้
สําหรับบทเพลงดังกล่าวนั้น ขับร้องโดยนักร้องหนุ่มเสียงอบอุ่น “ไอซ์ ศรัณยู” ที่กําลังได้รับความนิยมจากเพลงละครยอดนิยม ทําให้ผู้ที่ได้ยินเพลงสามารถสัมผัสถึงความเข้าใจ ความอบอุ่น การดูแล จากน้ําเสียงของคุณไอซ์ ศรัณยู นอกจากการสัมผัสด้วยเสียงแล้ว ธนาคารฯ ได้ร่วมกับบริษัท Mono Music จัดกิจกรรมคอนเสิร์ต GSB Wow Concert เพื่อให้ลูกค้าสามารถสัมผัสประสบการณ์จริงกับเสียงเพลงจากหลากหลายศิลปินที่จะนําพาความสุขผ่าน Music Strategy ให้กับผู้เข้าร่วมกิจกรรมกับทางธนาคารฯ โดย GSB Wow Concert จะมีศิลปินชื่อดังได้แก่ Modern Dog, น้อย วงพลู, ทาทา ยัง, เป็ก ผลิตโชค เป็นต้น มามอบความสุขความบันเทิง โดยสามารถติดตามตารางกิจกรรม GSB Wow Concert ได้ทางเว็บไซต์ธนาคารออมสิน www.gsb.or.th
“เชื่อมั่นว่าบทเพลงนี้จะสร้างความสุขให้ลูกค้าด้วยการสื่อสารจากนโยบายธนาคารฯ ด้าน Customer Centric ที่ยึดลูกค้าเป็นหลักในการให้บริการ เป็นการตอกย้ําที่นโยบายนี้ประสบความสําเร็จ เพราะธนาคารออมสินเข้าใจและเข้าถึงลูกค้าทุกกลุ่มทุกระดับ” นายชาติชาย กล่าวในที่สุด.
รัฐบาลไทย-ข่าวทำเนียบรัฐบาล-อนุทิน มอบนโยบายพัฒนาและยกระดับความรู้ อสม. ให้เป็นหมอประจำบ้าน
วันพฤหัสบดีที่ 8 สิงหาคม 2562
อนุทิน มอบนโยบายพัฒนาและยกระดับความรู้ อสม. ให้เป็นหมอประจําบ้าน
กระทรวงสาธารณสุข ยกระดับความรู้อาสาสมัครสาธารณสุขประจําหมู่บ้านให้เป็นหมอประจําบ้าน รวมพลังให้คนไทยตระหนักถึงการมีสุขภาพดี ช่วยลดความแออัด บริการมีคุณภาพ รักษาได้เต็มที่ สะดวกทั้งผู้รับ และผู้ให้บริการ
กระทรวงสาธารณสุข ยกระดับความรู้อาสาสมัครสาธารณสุขประจําหมู่บ้านให้เป็นหมอประจําบ้าน รวมพลังให้คนไทยตระหนักถึงการมีสุขภาพดี ช่วยลดความแออัด บริการมีคุณภาพ รักษาได้เต็มที่ สะดวกทั้งผู้รับ และผู้ให้บริการ
วันนี้ (8 สิงหาคม 2562) ณ โรงแรมเอเชีย แอร์พอร์ต จังหวัดปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ประธานเปิดการประชุมเชิงปฏิบัติการเพื่อขับเคลื่อนการดําเนินงานตามนโยบายรัฐบาล ปีงบประมาณ 2562 พร้อมมอบนโยบายเรื่องการพัฒนาและยกระดับความรู้อาสาสมัครสาธารณสุขประจําหมู่บ้าน (อสม.) ให้เป็นหมอประจําบ้าน โดยมีนายแพทย์พิศิษฐ์ ศรีประเสริฐ รองปลัดกระทรวงสาธารณสุข นายแพทย์ณัฐวุฒิ ประเสริฐสิริพงศ์ อธิบดีกรมสนับสนุนบริการสุขภาพ ประธานชมรม อสม. แห่งประเทศไทย ประธานชมรม อสม.ระดับจังหวัด ระดับอําเภอ ประธาน อสม.กทม. ระดับเขต เลขานุการชมรม อสม. ระดับจังหวัด หัวหน้างานสุขภาพภาคประชาชน สํานักงานสาธารณสุขจังหวัดและตัวแทน อสม. เข้าร่วมประชุมกว่า 1,200 คน
นายอนุทินกล่าวว่า การจัดอบรมพัฒนาศักยภาพ อสม. เพื่อให้มีความรู้ ประสบการณ์ ในการดูแลประชาชนกว้างขวางมากขึ้น ทํางานรณรงค์ให้ประชาชนใส่ใจสุขภาพ มีสุขภาพแข็งแรง ไม่ใช่การมียาดีอย่างเดียว ในเรื่องค่าตอบแทนนั้นอยู่ระหว่างการดําเนินการ อสม.ต้องใช้ความรู้ ทักษะในการดูแลประชาชน เห็นผลช่วยให้ประชาชนสุขภาพดี อัตราการเจ็บป่วยลดลง เมื่อคนแข็งแรง ค่ารักษาลดลง เหลืองบนํามาเป็นค่าตอบแทนให้ อสม.ที่ทํางานช่วยกระทรวงสาธารณสุข
“ขอให้พี่น้องอสม.ทุกคนได้เป็นกําลังของกระทรวงสาธารณสุขอย่างมีคุณภาพ เพิ่มบทบาทและเพิ่มทักษะความรู้โดยใช้เทคโนโลยีที่มีอยู่ในปัจจุบันให้เกิดประโยชน์ให้มากที่สุด อสม.ต้องเป็นหมอประจําบ้านชาวไทยทุกคน ทํางานส่งเสริมสุขภาพป้องกันโรค โดยเน้นการออกกําลังกาย บริโภคอาหารอย่างถูกวิธี ถูกหลักโภชนาการ นอนหลับพักผ่อนเพียงพอ มีสุขภาพจิตที่ดี ไม่เจ็บป่วย ก็จะไม่มารพ. ช่วยลดปัญหาโรงพยาบาลแออัด คนไข้ล้นเตียง การให้บริการไม่ทั่วถึง” นายอนุทินกล่าว
ทั้งนี้ กรมสนับสนุนบริการสุขภาพ จะได้คัดเลือกตัวแทน อสม.จํานวน 80,000คนจากทั่วประเทศ มาอบรมพัฒนาความรู้และทักษะให้พร้อมเป็นหมอประจําครอบครัว ก่อนที่จะคัดเลือกให้เป็นหมอประจําบ้านชุดแรก ตําบลละ 1 คน จํานวน 8,000คน
****************************** 8 สิงหาคม 2562